Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 156/15/6606	Lučenec, 2.6.2015
EEČ : 2-47-63-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
ako otec syna XXXXX, nar. 19.03.1990 hoci bol právoplatným rozsudkom Okresného súdu v Lučenci č.k. 8P 168/2006 zo dňa 25.10.2006 zaviazaný k plateniu výživného mesačne v rozsahu 30 % zo sumy životného minima počnúc dňom 01.11.2005 vždy do 20-teho dňa toho ktorého mesiaca vopred  k rukám matky dieťaťa XXXXX, nar. 03.08.1967, takto uloženú povinnosť riadne, pravidelne a v plnej výške neplnil v Lučenci a inde a za obdobie od 01.01.2008 do 30.04.2008 XXXXX na výživnom dlhoval celkovú sumu 93,21 €, 

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
Uznesením povereného príslušníka PZ, OO PZ v Lučenci č.k. ORP-1725/1-OSV-LC-2008 zo dňa 15.08.2008 bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX z prečinu zanedbania povinnej výživy podľa § 207 odsek 1 Trestného zákona na tom skutkovom základe, ktorý je uvedený vo výrokovej časti tohto uznesenia. 
V priebehu skráteného vyšetrovania bola vypočutá svedkyňa - poškodená XXXXX ktorá uviedla, že obvinený výživné riadne platil do 31.12.2007. Od 01.01.2008 výživné na syna XXXXX neplatil. Z dôvodu, že syn ukončil školskú dochádzku požiadala súd o zrušenie výživného. Okresný súd v Lučenci vyživovaciu povinnosť zrušil ku dňu 01.05.2008. 
Keďže obvinený XXXXX sa v mieste trvalého bydliska nezdržiaval a jeho pobyt bol neznámy, trestné stíhanie vedené proti nemu bolo prerušené v zmysle § 228 odsek 2 písmeno a) Trestného poriadku dňa 15.12.2008.
Z úmrtného listu vydaného Mestským úradom v Rajhrade okres Brno - vidiek Česká republika vyplýva, že obvinený XXXXX, nar. XXXXX v Lučenci umrel dňa 09.06.2014 v Rajhrade č. 47. 
	Podľa § 9 odsek 1 písmeno d) Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. Podľa § 215 odsek 1 písmeno d) Trestného poriadku prokurátor zastaví trestné stíhanie ak je trestné stíhanie neprípustné podľa § 9 Trestného poriadku. 
	Keďže v priebehu vyšetrovania bolo nepochybne preukázané, že dňa 09.06.2014 došlo k úmrtiu obvineného XXXXX, bolo potrebné trestné stíhanie vedené proti nemu pre prečin zanedbania povinnej výživy podľa § 207 odsek 1 Trestného zákona zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jela Gaštanová
prokurátorka